„Szúrunk vagy elszúrunk ” innovatív módszerek a perifériás rövid kanülálásnál és a zárt vérvételi technikánál (biztonságosan szúrjunk!) címmel, szabadon választott továbbképzést szervezünk, 2024.október 24-én, 7:30-16:00 óráig, a Tolna Vármegyei Balassa János Kórház Skill laborjában.

**Tájékoztató a képzésről:**

* Alapellátásban, szociális intézményben, magánszférában, vagy kórházi ellátásban dolgozik?
* Szem előtt tartja betegei, valamint saját maga védelmét?
* Fontosnak tartja szakmai fejlődését?
* Nyitott a legújabb biztonságos eszközök kipróbálására?

Amennyiben igen a válasz, akkor ez a tanfolyam Önnek szól!

**A képzés jelentősége:**

A betegellátás valamennyi területén, a diagnosztikus vizsgálatok alatt, mindennapi feladataink közé tartozik a laboratóriumi mintavétel és a perifériás rövid kanül behelyezése, kezelése.

A technika fejlődésének köszönhetően, a perifériás rövid kanülálás, valamint a zárt vérvételi technika újragondolására van szükség. Mindeközben, kiemelten fontos a betegbiztonság, valamint az ápolószemélyzet biztonsága a szakápolási tevékenységek kivitelezése során.

**A képzés tematikája (előadások és gyakorlatok):**

* Barangolás a felső végtag vénás rendszerében - Anatómiai élettani ismeretek felelevenítése,
* „Kizárt, hogy ne zárt” - innovatív, zárt vérvételi technikák megvalósításának elméleti alapjai,
* Praeanalitika - hibalehetőségek és kiküszöbölésük -, mint a klinikai döntéshozatal alapja,
* Innovatív technikákon alapuló biztonságos, perifériás rövid kanülálás elméleti alapjai,
* Kesztyűs kézzel kesztyűs kézben - higiénés rendszabályok a felső végtag vénás rendszerének innovatív beavatkozásai kapcsán,
* „Tenni és akkor jól tenni” - az elméletben elsajátított ismeretek készség szintre hozása, szituációs szimulációs gyakorlat keretei között felső végtagi moulage-ok segítségével.

**A továbbképzés elvégzéséért az alábbi szakmacsoportokba tartozó egészségügyi szakdolgozók kapnak pontigazolást:**

|  |  |
| --- | --- |
| **szakmacsoport száma** | **szakmacsoport megnevezése** |
| **1** | Felnőtt ápolás és gondozás |
| **2** | Gyermekápolás és gondozás |
| **3** | Sürgősségi ellátás |
| **4** | Laboratóriumi diagnosztika |
| **10** | Műtéti ellátás |
| **11** | Szülészeti ellátás |

A Szabadon választható, gyakorlat orientált továbbképzés nyilvántartási száma: **SZTK-A-27035/2024**

A képzés online teszt kitöltésével zárul, melynek teljesítését követően,
**17 szabadon választható pontot írunk jóvá**.

**A képzés időpontja**: 2024. október 24. csütörtök 7:30-16:00

**Helyszín**: Tolna Vármegyei Balassa János Kórház Skill labor (Lila épület 1. emelet), 7100 Szekszárd, Béri Balogh Ádám. u 5-7.

**Jelentkezési határidő:** 2024.október 21.

**Részvételi díj:** **10.000 Ft/fő** (tartalmaz elméleti és gyakorlati képzést, szendvics ebédet és kávét)

A továbbképzéssel kapcsolatosan felmerülő kérdéseket és észrevételeket, az alábbi elérhetőségek valamelyikére várjuk:

telefon: +36 30/ 121 44 95, vagy a 74/ 501-500/ 739- es mellék

email: [tovabbkepzes@tmkorhaz.hu](file:///C%3A%5CUsers%5Cinfagicsj%5CAppData%5CLocal%5CMicrosoft%5CWindows%5CINetCache%5CContent.Outlook%5C57U3CUUF%5Ctovabbkepzes%40tmkorhaz.hu) címen keresztül.

**További tudnivalók:**

* A részvétel feltétele a képzési díj teljes összegének befizetése.
* A jelentkezéseket a beérkezés sorrendjében fogadjuk el.
* A tanfolyam minimum 5 fő jelentkezése esetén kerül megrendezésre.
* A képzés gyakorlat orientáltsága miatt, maximum 20 fő/képzés tudunk fogadni.

A szervezők a programváltozás jogát fenntartják!

A képzés részleteit megtalálja a kórház Honlapján, a Képzések/ Szakdolgozói továbbképzések/ Szabadon választható képzések fül alatt.

A kitöltött jelentkezési lapokat a [tovabbkepzes@tmkorhaz.hu](file:///C%3A%5CUsers%5Cinfagicsj%5CAppData%5CLocal%5CMicrosoft%5CWindows%5CINetCache%5CContent.Outlook%5C57U3CUUF%5Ctovabbkepzes%40tmkorhaz.hu) címre várjuk.

**Figyelem!**

**A jelentkezési lap kitöltése és elküldése még nem jelent automatikus elfogadást! A jelentkezés véglegesítéséhez a szervező által küldött, email-ben történő visszajelzés szükséges, melyet csak a befizetés megérkezését követően küldünk ki, a részletes programtervvel együtt!**